Datum: 4. april 2019

 **SPOROČILO ZA JAVNOST**

**Znani nagrajenci 1. žrebanja nagradne igre »Vklopi razum, zahtevaj račun« v letu 2019**

**Danes dopoldne je bilo na 1. programu Televizije Slovenija javno predvajano prvo žrebanje nagradne igre "Vklopi razum, zahtevaj račun", ki je pod okriljem Finančne uprave RS potekala od 1. 1. 2019 do 31. 3. 2019. V vsakem krogu (vsake tri mesece) bomo podelili 3 električne skiroje 3 električna kolesa in denarno nagrado v vrednosti 25.000 EUR.**

V skladu s pravil je bilo žrebanje **blagovnih nagrad** z žrebalnim programom Loterije Slovenije že opravljeno na sedežu organizatorja. Po eno električno kolo in električni skiro se podeli vsaki izmed naslednjih kategorij:

* Za nagrado »Paket računov« so se potegovali potrošniki, ki so preko mobilne ali spletne aplikacije v zadnjih treh mesecih preverili 10 računov različnih izdajateljev. V žrebanju je sodelovalo **74.494** paketov računov.
* Potem je tu nagrada »Storitve«, kjer se je srečka kreirala že s preveritvijo enega računa, ki ga je izdal mojster za storitev na domu ali pa frizerka, cvetličar, odvetnik, zdravnik, zobozdravnik itd. Seznam vseh storitev je objavljen na spletni strani FURS. V žrebanju je sodelovalo **11.896** srečk storitve.
* Za nagrado »eDavki« pa so se potegovali tisti, ki so poslovali s FURS elektronsko preko sistema eDavki. V žrebanju sodeluje **231.052** srečk eDavki.

**Električne skiroje prejmejo:**

»Paket računov«: **Jožica Svetlin**, **Jesenice**, št. srečke: **P1032707**

»Storitve«: **Matjaž Erlih**, **Dobrna**, št. srečke: **S1010032**

»eDavki«: **Gorazd Kerec**, **Murska Sobota**, št. srečke: **E1061512**

**Električna kolesa prejmejo:**

»Paket računov«: **Marko Vanovšek**, **Maribor**, št. srečke: **P1041588**

»Storitve«: **Anica Cafuta**, **Ptuj**, št. srečke: **S1005366**

»eDavki«: **Viktorija Poličnik**, **Ljubljana**, št. srečke: **E1026548**

Za denarno nagrado v višini 25.000 EUR pa so se potegovali vsi, ki imajo oblikovano srečko v katerikoli izmed prej omenjenih treh kategorij. Če je torej posamezniku bila kreirana srečka v rubriki »Paket računov«, »Storitvah« ali v »eDavkih«, mu je bila avtomatično kreirana tudi t.i. TOP srečka. V žrebanju denarne nagrade je tako sodelovalo **317.442** srečk, kar je seštevek srečk vseh treh kategorij. Prejemnica glavne nagrade v višini 25.000 EUR pa je **Maja Cirar iz Litije,** št. srečke: **T1255433**. Čestitamo!

Četudi v tem krogu niste bili med srečnimi nagrajenci, imate potrošniki še kar nekaj možnosti za osvojitev nagrade.

Več informacij o nagradni igri je objavljenih na strani:

<http://www.fu.gov.si/drugo/posebna_podrocja/nagradna_igra_vklopi_razum_zahtevaj_racun/>

Lep pozdrav, Odnosi z javnostmi

 Finančna uprava RS